*Anexa 1*

La H.C.J Argeș nr.175/29.06.2023

**R E G U L A M E N T**

**privind modalitatea de acordare *a sumelor necesare decontării cheltuielilor de transport***

***și cazare realizate de adoptator sau familia adoptatoare în vederea participării la***

***procedura potrivirii practice cu un copil având domiciliul în alt***

***județ decât cel al adoptatorului/familiei adoptatoare***

**I. Condițiile de acordare și documentele necesare acordării sumei necesare acoperirii cheltuielilor de transport și cazare:**

**Art.1** Persoana sau familia atestată pentru adopție care are domiciliul/reședința pe raza administrativă a județului Argeș și parcurge procesul de potrivire practică cu un copil din alt județ pentru care se încuviințeză adopția beneficiază la *cerere*, conform Legii nr. 273/2004 privind procedura adopției, republicată, cu modificările și completările ulterioare, de *sumele necesare acoperirii cheltuielilor de transport și cazare realizate în perioada procesului de potrivire practică*.

**Art. 2** Adoptatorul/familia adoptatoare va intra în posesia sumelor prevăzute de lege în baza *hotărârii judecătorești definitive de încuviințare a adopției* și a *calendarului întâlnirilor întocmit de către direcția în a cărui rază teritorială se află domiciliul copilului adoptat*.

Art. 3. - (1) Cererea pentru decontarea cheltuielilor de transport și cazare realizate de

adoptator sau familia adoptatoare în vederea participării la procedura potrivirii practice cu

un copil având domiciliul în alt județ decât cel al adoptatorului/familiei adoptatoare *se*

*depune* la sediul Direcției Generale de Asistență Socială și Protecția Copilului Argeș*,*

potrivit *anexei* care face parte integrantă din prezentul regulament.

*Cererea va fi însoțită de următoarele documente:*

*a) Actul de identitate pentru solicitanți - copie;*

1. *Sentința civilă de încuviințare a adopției, definitivă - copie;*
2. *Copia certificatului de naștere a copilului întocmit după rămânerea definitivă a hotărârii de încuviințare a adopției - copie;*
3. *Programul de vizite aferent procesului de potrivire practică, întocmit de direcția în a cărei rază teritorială se află domiciliul copilului;*
4. *Extrasul de cont în vederea virării sumei cuvenite;*

(2) Cererea prevăzută la alin. (1), adresată după data intrării în vigoare a prezentului regulament, *se depune de îndată ce hotărârea judecătorească de încuviințare a adopției copilului cu care s-a realizat potrivirea practică, a rămas definitivă.*

**II. Procedura de acordare și plată:**

**Art. 4** Acordarea sumelor necesare acoperirii cheltuielilor de transport și cazare realizate de către adoptator sau familia adoptatoare în vederea participării la procedura potrivirii practice cu un copil având domiciliul în alt județ decât cel al adoptatorului/familiei adoptatoare se va realiza în maximum 45 zile de la data rămânerii definitive a hotărârii judecătorești de încuviințare a adopției copilului cu care s-a realizat potrivirea practică, cu luarea în considerare a *Calendarului întâlnirilor aferent procesului de potrivire practică, desfășurat în condițiile Legii nr. 273/2004 privind procedura adopției, republicată, cu modificările și completările ulterioare, precum și în baza documentelor prezente la Art 3*;

**Art. 5** Valoarea sumei necesare acoperirii cheltuielilor de transport și cazare va fi în cuantum de 200 lei/zi/persoană și se va acorda pe o perioadă de maximum 10 zile din durata totală a procedurii de potrivire practică;

**Art. 6** Direcția Generală de Asistență Socială și Protecția Copilului Argeș, prin Biroul adopție și postadopție, ***transmite*** către Agenția Județeană pentru Plăți și Inspecție Socială Argeș(A.J.P.I.S.), ***situația centralizatoare*** cu titularii drepturilor, conform modelului aprobat prin Decizia nr. 605 din 07.07.2022 a Directorului General al Agenției Naționale pentru Plăți și Inspecție Socială, potrivit unui calendar stabilit de comun acord între acestea. Situația centralizatoare se transmite A.J.P.I.S. Argeș în format electronic(Anexa 3);

**Art. 7 *Decontarea cheltuielilor*** de transport și cazare se realizează de către Direcția de Asistență Socială și Protecția Copilului Argeș, ca urmare a transferurilor din bugetul aprobat de Ministerul Muncii și Solidarității Sociale, prin Agenția Națională pentru Plăți și Inspecție, către Consiliul Județean Argeș, care va rectifica bugetul D.G.A.S.P.C. Argeș cu sumele transferate;

**Art. 8** După obținerea fondurilor în buget,Direcția de Asistență Socială și Protecția Copilului Argeș, ***va deconta*** sumele către adoptator/familia adoptatoare care a participat la procesul de potrivire practică cu un copil având domiciliul în alt județ, conform prevederilor legale, în baza documentelor prevăzute la art.3 din prezentul Regulament, supuse aprobării Directorul General al Direcției Generale de Asistență Socială și Protecția Copilului Argeș, prin grija Biroului adopție și postadopție care are obligația să verifice documentele prevăzute de Legea nr. 273/2004 privind procedura adopției, cu asumarea corectitudinii datelor înaintate la semnat în vederea decontării.

DIRECTOR GENERAL

Tatiana EFTIME

DIRECTOR GENERAL ADJUNCT

Adela GOGOAȘE

Șef Birou adopție și postadopție Șef Biroul Juridic, Contencios

Nelida GHIȚULESCU Laura ARSENE